Hospital Baling

Hospital Baling merupakan sebuah hospital kerajaan yang terletak di Kedah, Malaysia. Hospital Lama Baling telah dibina pada 24 Jun 1965. Apabila hospital baru dibuka, hospital tersebut dirasmikan oleh Duli Yang Maha Mulia Sultan Abdul Halim Mu’adzam Shah. Hospital Baru dengan kos sebanyak RM31 juta ini telah dimulakan pembinaannya pada bulan Ogos 1993. Syarikat Johawaki telah diberi tanggungjawab mengendalikannya. Dalam tempoh masa 2 tahun, hospital baru ini telah siap dibina iaitu pada bulan November 1995. Hospital Baling mula beroperasi pada 15 Januari 1996. Ia dibina sebagai hospital gantian bagi hospital lama untuk memenuhi kehendak penduduk-penduduk di daerah Baling, Kedah. Hospital Baling yang bertaraf Hospital Daerah Tanpa Pakar ini terletak di atas tapak dengan keluasan 32 ekar, sejauh 800 meter dari pekan Baling dan memberikan perkhidmatan untuk 140,000 penduduk. Fakta HOSPITAL BALING Tahun Dibina : Ogos 1993 Luas Kawasan : 32 Ekar Kos Pembinaan : RM31 Juta Mula Beroperasi : 15 Januari 1996 Dirasmikan Oleh : KDYMM Sultan Kedah Kategori : Hospital Tanpa Pakar Bil. Katil rasmi: 160 Alamat Hospital Baling Jalan Hospital 09100 Baling Kedah Darul Aman Malaysia Tel: 04-4701333 Fax: 04-4701160 Pautan luar Tapak sesawang rasmi Laman Kementerian Kesihatan Malaysia